Projektas „Atrask! Judėk! Kurk!“
[bookmark: _GoBack]VšĮ Telšių jaunimo centras 2026 m. sausio 1 d. – gruodžio 31 d. įgyvendina projektą „Atrask! Judėk! Kurk!“ (konkurso kodas JMDGA00371), finansuojamą Jaunimo reikalų agentūros administruojamomis Lietuvos Respublikos valstybės biudžeto lėšomis. Projektui įgyvendinti skirta 22 500,00 Eur.
Projekto tikslas – atsižvelgiant į atitinkamoje teritorijoje gyvenančių jaunų žmonių poreikius, užtikrinti turiningą jų laisvalaikį, ugdymą(si) ir socialinę integraciją, stiprinant jų socialinius įgūdžius, pilietinį aktyvumą bei įgalinant jaunus žmones savarankiškai veikti ir kurti teigiamus pokyčius savo bendruomenėje.
Projektas skirtas 14–29 metų jaunimui ir įgyvendinamas devyniose Telšių rajono gyvenvietėse: Rainiuose, Viešvėnuose, Baltininkuose, Janapolėje, Kaunatavoje, Tryškiuose, Ubiškėje, Luokėje ir Rūdupiuose.
Įgyvendinant projektą jaunimo darbuotojai kuria saugią, atvirą ir palaikančią aplinką, kurioje jaunuoliai gali prasmingai leisti laisvalaikį, bendrauti, ugdyti socialinius bei asmeninius įgūdžius, atrasti savo stiprybes ir įgyvendinti idėjas. Organizuojamos kūrybinės, edukacinės, sportinės, patyriminės ir bendruomeninės veiklos, stovyklos, išvykos bei jaunimo iniciatyvos. Taip pat vykdomas individualus ir grupinis darbas su jaunimu, teikiamas palaikymas sunkumų patiriantiems jaunuoliams.
Projektu siekiama stiprinti jaunimo savarankiškumą, pasitikėjimą savimi, bendradarbiavimo įgūdžius ir pilietinį aktyvumą. Ypatingas dėmesys skiriamas jaunimo įtraukimui į vietos bendruomenių gyvenimą, skatinant jaunuolius ne tik dalyvauti veiklose, bet ir patiems jas inicijuoti, planuoti bei įgyvendinti. Bendradarbiaujant su bendruomenėmis, ugdymo ir socialinėmis įstaigomis, siekiama užtikrinti jaunimui prieinamas ir jų poreikius atitinkančias galimybes tobulėti.

